Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 479/13/6613	Žiar nad Hronom, 23.2.2015
EEČ : 2-52-30-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 30.9.2013, spisová značka 1 Pv 479/13/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 18. 07. 2013 v čase o 10.30 h viedol osobné motorové vozidlo zn. Ford Focus, ev. č. XXXXX, po ceste I/65 v smere Kremnica - Kremnické Bane tým spôsobom, že v km 91,35 v meste Kremnica na križovatke s cestou III/06529 odbočoval vľavo v smere na obec Kopernica, pričom nedal prednosť v jazde oproti jazdiacemu motocyklu zn. Yamasaki, ev. č. XXXXX, ktorého vodič XXXXX nedokázal zabrániť vzájomnej zrážke a pri nehode utrpel zranenia - pomliaždenie hrudnej a krížovej časti chrbtice, ktoré si vyžiadali dobu PN od 18. 07. 2013 do 30. 07. 2013. 

Uznesením prokurátora Okresnej prokuratúry Žiar nad Hronom zo dňa 30.9.2013, spisová značka 1 Pv 479/13/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 1 Pv 479/13/6613 zo dňa 30. 09. 2013, právoplatného 08. 10. 2013, bolo proti obv. XXXXX, nar. XXXXX, trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Trestného poriadku. Zároveň mu bola určená skúšobná doba v trvaní 15 mesiacov.

	Po uplynutí určenej skúšobnej doby boli na obvineného vyžiadané správy, z ktorých vyplýva, že počas tejto doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Vladimír Smutka
prokurátor